Page:Most choice collection of popular songs.pdf/2



banks, and hraes, and streams around

The castle o' Montgomery,

Green be your woods, and fair your flowers,

Your waters never drumlie;

There simmer first unfalds her robes,

And there they langest tarry;

For there I took the last fareweel

O' my sweet Highland Mary.

How sweetly bloom'd the gay green birk,

How rich the hawthorn's blossom,

As underneath their fragrant shade,

I clasp'd her to my bosom!

The golden hours, on angel wings,

Flew o'er me and my dearie;

For dear to me as light and life,

Was my sweet Highland Mary.

Wi' mony a vow and lock'd embrace,

Our parting was fu' tender;

And, pledging aft to meet again,

We tore ourselves asunder;

But, oh! fell death's untimely frost,

That nipt my flower sae early!

Now green's the sod, and cauld's the clay,

That wraps my Highland Mary.

O pale, pale now, those rosy lips,

I aft hae kiss'd sae fondly!

And clos'd for ay the sparkling glance,

That dwelt on me sae kindly!